**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱ­ՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Կարգավորման ենթակա խնդիրը.**

Նախագծով նախատեսվում է Հայաստանի Հանրապետական պետական եկամուտների կոմիտեի մաքսային ծառայության բարեփոխումների համատեքստում մաքսային ծառայության համազգեստի նոր ձև հաստատելու նպատակով՝ մեկ անձից ձեռք բերել **դիզայնի օժանդակ ծառայություն (հագուստի դիզայների կողմից մատուցվող համազգեստի մոդելների նախագծերի մշակման ծառայություն)**։

**Դիզայնի օժանդակ ծառայությունը (հագուստի դիզայների կողմից մատուցվող համազգեստի մոդելների նախագծերի մշակման ծառայությունը)** Հայաստանի Հանրապետության պետական եկամուտների կոմիտեն նախատեսում է ձեռք բերել Ֆըրսթ Քլաս սահմանափակ պատասխանատվության ընկերությունից, քանի որ նշված կազմակերպության գործադիր մարմնի ղեկավար է հանդիսանում Վահան Խաչատրյանը, ով սովորել է Իտալիայի նորաձևության ակադեմիայում, աշխատել է Իտալիայում՝ համաշխարհային ճանաչում ունեցող հագուստի մոդելավորման տներից մեկում՝ Dolce & Gabbana SRL, Alta Moda style, բացի այդ վերոնշյալ կազմակերպության գործադիր տնօրենը նաև ունի սեփական հագուստի ապրանքանիշ՝ ավելի քան 10 տարվա պատմությամբ։

Տվյալ կազմակերպության ընտրությունը պայմանավորված է մաքսային ծառայության համազգեստի մոդելների նախագծերի օգտագործմամբ մաքսային ծառայության համազգեստի արտադրության փուլում ակնկալվող որակյալ արդյունքի ստացմամբ։

Միաժամանակ, նշենք, որ մաքսային ծառայության համազգեստի նոր ձև հաստատելու նպատակով **դիզայնի օժանդակ ծառայության (հագուստի դիզայների կողմից մատուցվող համազգեստի մոդելների նախագծերի մշակման ծառայության)** համար գումարը կազմում է 2 500 000 (երկու միլիոն հինգ հարյուր հազար) Հայաստանի Հանրապետության դրամ, և ելնելով վերոնշյալ իրավակարգավորման պահանջից՝ վերոնշյալ աշխատանքները նախատեսվում է հասցնել ավարտին սեղմ ժամկետներում՝ այն է կնքվելիք պայմանագիրն ուժի մեջ մտնելուց հետո առավելագույնը տասնօրյա ժամկետում։ Գնման այլ ձևի կիրառման պարագայում արդյունքի ստացումը նշված ժամկետներում քիչ իրատեսական է, ուստի անհրաժեշտություն է առաջացել վերջիններիս ձեռքբերումը կատարել մեկ անձից՝ հիմք ընդունելով «Գնումների մասին» Հայաստանի Հանրապետության օրենքի 23-րդ հոդվածի 1-ին մասի 2-րդ կետով նախատեսված դրույթը:

1. **Ընթացիկ իրավիճակը և իրավական ակտի ընդունման անհրաժեշտու­թյունը․**

Ներկայումս մաքսային ծառայության համազգեստի ձևը հաստատված է Հայաստանի Հանրապետության կառավարության 06.06.2013թ. թիվ 585-Ա որոշմամբ։

Վերջին անգամ մաքսային ծառայության համազգեստի ձևը թարմացվել է Հայաստանի Հանրապետության կառավարության 09.07.2020թ. N 1165-Ա որոշմամբ և անհրաժեշտություն է առաջացել մաքսային ծառայության համազգեստի ձևը արդիականացնել՝ ելնելով ինչպես արտաքին տեսքի, այնպես էլ օգտագործվող նյութերի և ֆունկցիոնալության բարելավման անհրաժեշտությունից։

Վերոնշյալ խնդիրների լուծման տեսանկյունից Հայաստանի Հանրապետության պետական եկամուտների կոմիտեն կարևորում է մաքսային ծառայության համազգեստի ձևավորման աշխատանքում համապատասխան ոլորտի մասնագետի ներգրավումը, այդ պատճառով Նախագծով առաջարկվում է մաքսային ծառայության համազգեստի ձևավորման նպատակով ներգրավել ոլորտի լավագույն մասնագետներից մեկին։

1. **Կարգավորման նպատակը․**

Նախագծի ընդունման դեպքում Հայաստանի Հանրապետության պետական բյուջեի եկամուտներում և ծախսերում ավե­լացումներ կամ նվա­զե­ցում­ներ չեն նախա­տես­վում, ինչպես նաև Նախագծով առաջարկվող նվա­զեցումների արդյունքում հետագայում Հայաստանի Հանրապետության պետական բյու­ջեի հաշվին նշված գումարի չա­փով ֆինանսական միջոցների վերա­կանգնման անհրաժեշտություն չի առաջանա:

1. **Ակնկալվող արդյունքը.**

Նախագծի ընդունման արդյունքում համապատասխան որակավորում և աշխատանքային փորձ ունեցող անձը Հայաստանի Հանրապետության պետական եկամուտների կոմիտե կներկայացնի ամառային ու ձմեռային տոնական, ինչպես նաև ամառային ու ձմեռային ամենօրյա, մաքսային ծառայության համազգեստի ստեղծագործական մոդելավորման արդյունքում ստեղծված յուրաքանչյուր բաղադրիչի էսքիզը (մոդելը), դրանց մանրամասն նկարագրերը, այդ թվում ընտրված նյութերի (կտորների և կաշվի) բաղադրությունը, խտությունը, արտիկուլը և գունային երանգի ծածկագիրը` ըստ գունային դասակարգչի (RGB, CMY, CMYK և այլն), եզրաքուղերի ու կափույրների մանրամասն նկարագիրը (գույնը, կտորի տեսակը, լայնքը), օգտագործված հարակից դետալների (օրինակ` կոճակ, ճարմանդերի չափը, մեկ նմուշի վրա օգտագործվող քանակը, մանրամասն նկարագիրը, գունային երանգը և այլն։

Վերոնշյալի համաձայն կնախատեսվի փոփոխություններ Հայաստանի Հանրապետության կառավարության 06.06.2013թ. թիվ 585-Ա որոշման մեջ, որի արդյունքում մաքսային ծառայողները իրենց ամենօրյա աշխատանքում հանրությանը կներկայանան հանրային ծառայողի արտաքին պատշաճ տեսքով, ինչպես նաև իրենց շուրջօրյա աշխատանքը կիրականացնեն հարմարավետ և որակյալ հագուստով։

1. **Կապը ռազմավարական փաստաթղթերի հետ.Հայաստանի վերափոխման ռազ­մա­վարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Հայաստանի Հանրապետության կառավարության 12.12.2019թ. թիվ 1830-Լ որոշման 1-ին հավելվածով սահմանված է ԶՌՆ 5-րդ նպատակը (մարդկային ռեսուրսների կառավարման արդի համակարգի ներդրում (բարելավում)), որի շրջանակներում նախատեսվում է ներդնել Հ Հայաստանի Հանրապետության պետական եկամուտների կոմիտեի մարդկային ռեսուրսների կառավարման արդի համակարգ՝ նոր կադրերով համալրելու և արդի կադրերը վերապատրաստելու միջոցով, որի արդյունքում նախատեսվում է վերափոխել մաքսային ծառայողի կերպարը։

**6․ Նախագծի մշակման գործընթացում ներգրավված ինստիտուտները և անձինք.**

Հայաստանի Հանրապետության պետական եկամուտների կոմիտե: